L'inteligensa artificial la xe na siensa che gà come obietivo quelo de costruir dei computer che sia boni de pensar e de ragionar esatamente a lo stesso modo de la mente umana. Con pi precision, se podarìa definirla come "el studio e la progetassion de agenti inteligenti", dove un agente inteligente el sarìa un sistema bon de percepire l'anbiente inte łe cuałe el se trova e de conseguensa tor dele decisioni che possa aumentar le so possibilità de rivar ai obietivi che el s'avéa prefisso. L'inteligensa artificial la xe nata come disiplina sientifica nei ani '50 del Novesento, par inisiativa de siensiati come Alan Turing. Ancora desso parò i siensiati i xe oncora distanti dal realizar na machina inteligente paragonabile al servèl umano, che el xe un organo estremamente conplesso e dificile da studiar e da capir.